# data[].attributes.body
Dokumentationsskema

# data[].attributes.body
Smtte-model over superhelte

Sammenhæng

Vi skal starte et forløb fokus på brugen af Ipads. Det overordnede tema er superhelte/Starwars og målet er at både voksne og børn skal have mere viden omkring hvilke muligheder Ipaden kan bringe ind i børnehaven og danne erfaringer igennem brugen af Ipads.

Mål
At skabe aktiviteter inden for Starwars temaet i samspil med drengene, så både de og jeg kan spores ind på i hvordan vi oplever StarWars.

Vi skal bringe Ipad’en i spil sammen med børnene (delmål med projektet)

Tiltag

Snakke med drengene i gruppen om hvad StarWars universet går ud på
Lave en historie som de alle kan præge inden for StarWars universet
Bringe Ipad’en i spil på en eller anden måde.

Tegn

At de kommer med bud/forklaringer på hvad StarWars går ud på
At de kommer med bud på hvordan historien skal udvikle sig

Evaluering 1 gang

Det er en meget livlig drengegruppe. Der er meget uro hvis de skal sidde stille. Jeg startede ud med blot at snakke om hvad Starwars er for noget men måtte stoppe fordi der var for meget uro. Næste gang skal det pensles mere ud hvad drengene skal og mine forventninger til det.

Jeg startede ud med at lade drengene finde på en historie baseret på de superheltefigurer de var optaget af. Vi havde forinden med børnene brainstormet om hvilke helte der findes i Starwars for at skabe et overblik.
Jeg brugte metoden hvor ét barn ad gangen fortæller en lille bid af en historie og dermed skal den næste brygge videre på historien. Dette skaber medejerskab hos børnene og de skaber én historie sammen.

Jeg var opmærksom på ikke, at påvirke historien, men læste det vi havde af historien op ved hvert skift hos børnene, sådan at hele historien blev genfortalt mange gange for nemmere at skabe et overblik og at børnene kunne huske historien (repetation).
Historien blev – ud fra et voksensynspunkt – meget drabelig med mange figurer som slog hinanden ihjel – det er jo hvad StarWars går ud på – krig. (Den blev senere rette til af en kollega og et par af drengene)
Refleksion: Ved børnene hvad krig og død i tegneserien betyder. Kan de skelne mellem tegneserien og den virkelige verden? Hvad sker der når man dør i en tegnefilm?

Evaluering 2 gang.

Her skulle drengene tegne billeder imens jeg læste historien op. Tanken var at vi med en historie og billeder kunne give historien mere liv. Børnene skulle kunne billedliggøre historien ved at få den læst op i forhåbentligt ville de kunne genkende noget af dens forløb.
Der var igen en del uro og jeg overvurdere nok deres evne til hvor længe de kunne koncentrere sig, samtidig med at jeg var alene med dem – (sammen med Vifin). Næste gang skal de aktiveres mere eller der skal skabes flere aktiviteter, så alle kan være med på deres niveau. Det gode var, at de drenge som normalt ikke snakker så meget havde en fin snak om hvordan de forskellige figurer ser ud – det dårlige var, at de skulle have haft Ipad’en mere i hånden – da det er en del af projektet. Jakob fra Vifin kom med nogle bud på App’s man kan bruge til inddrage historien og drengenes tegninger.

Evaluering 3.gang

Vi legede lege og fik taget billeder af alle tegningerne og valgt hvilke af dem som skal med i tegneserien. Jeg læste historien op i bider og hver gang jeg havde læst noget som foregik på en af drengenes tegninger, så tog de billede af det – på den måde fik vi tegningerne i system og ind i en kronologisk rækkefølge.

Evaluering 4. gang (tur)

Vi var nede at gå på planetstien ved vejle bibliotek. På stien var der små stolper med information om alle planeter. Det var godt at have en aktivitet med drengene udenfor da der er mere plads og stemningen var i top det meste af turen. Samtidig blev det til en hyggetur hvor kravene til børnene i var så høje som de forgående to gange.

Evaluering 5. gang

Vi var i værkstedet. Denne gang skulle de lave små figurer ud af alverdens små ting som papkasser, skruer, metaldimser, touletruller mm.
Samtidig med det indtalte børnene brudstykker af historien ind på Ipad’en. Det fungere sådan, at når man trykker på billedet i App’en, så læser børnene teksten op til billedet.
En anden gang skal det nok struktureres på en anden måde. Nogle børn havde svært ved at gentage historien og enkelte ville slet ikke indtale hvis ikke jeg snakkede med